Fermandarîya Sewq û Îdareyê Vakurî semedê çalakîya 2ê adare ke 79 leşkerî ameyî kiştene Fermandarîya Eyaletê Serhadî rê mesajê fîrazkerdişî şawit.
Eşkerayîye de nê ameyî parekerdene:
''Çarçewa Hemleya Serkewtişê Şorişgêre ke Eyaletê Serhadî de dewam kena 2ê adare de mabênê qezaya Bazîdî ya Agirî û dewa Gurbulakî de bi operasyonêkê şorişgêrî konvoyê dişmenî ame pirodayene û nêtîceyê girîngî ameyî destfînayene. Na çalakîye de bitaybetî xeylêk taktîkê gerîlayî bi hawayêkê westakî ameyî şuxulnayene ke bi serkewitşî netîce girewte. Hêzanê ma yê ke rayberîya gerîlayanê YJA Starî de bi hemleyêke şorişgerî kewtî serra newî vera polîtîkaya hêrişkar a dewleta tirke cewabêko bitesîr da.
Rixmo ke destê îşxalkaran de her tewir teknîk esto zî gerîlayan bi îmkananê qijkekan û bi ruhêkê afernayoxî na çalakî viraşte. Na çalakîya ke dekewtişê serra 2020î de ameye kerdene reyna îrade, bawerî û afernayoxîya gerîlayan vete werte. Na çalakîya ke bi taktîkê dewrê neweyî ameya kerdene, derbeyê giranî dîyayê dişmenî ro û çîyêk bi gerîlayan nêbîyo. Ma heme hemrayanê ke çalakîye de ca girewtê pîroz kenê û şexsê fermandarîya şima de heme hêzanê eyelatî silam ke û şima  rê serkewtiş wazenê.''
